BE8 วิ่ง 3% เก็งกำไร Q3 นิวไฮต่อ โต 67% โบรกเคาะเป้า 100 บ.
BE8 บวก 3% โบรกแนะนำราคาเป้าหมาย 100 บ. จับตากำไรไตรมาส 3/65 นิวไฮต่อเนื่อง โต 67% แตะ 35 ลบ. จากทยอยทำงานโครงการขนาดใหญ่ ตาม Backlog ที่มีสูง
BE8 บวก 3% โบรกแนะนำราคาเป้าหมาย 100 บ. จับตากำไรไตรมาส 3/65 นิวไฮต่อเนื่อง โต 67% แตะ 35 ลบ. จากทยอยทำงานโครงการขนาดใหญ่ ตาม Backlog ที่มีสูง
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 10:27 น. อยู่ที่ระดับ 62.75 บาท บวก 2 บาท หรือ 3.29% สูงสุดที่ระดับ 62.75 บาท ต่ำสุดที่ระดับ 61 บาท ด้วยมูลค่าการซื้อขาย 62.10 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 3/65 นิวไฮต่อเนื่อง ที่ 35 ล้านบาท เติบโต 67% จากงวดเดียวกันของปีก่อน และเติบโต 17% จากไตรมาสก่อน จากทยอยทำงานโครงการขนาดใหญ่ ตาม Backlog ที่มีสูง รวมถึงจะเริ่มรวมงบ X10 ใน ก.ย.65 โดยคาดกำไรปี 65 จะเติบโต 64% จากงวดเดียวกันของปีก่อน ที่ 135 ล้านบาท และปี 66 จะเติบโต 150% จากงวดเดียวกันของปีก่อน เป็น 338 ล้านบาท จาก 1) การควบรวม X10, BAYCOMS ที่เพิ่มรายได้เป็นเท่าตัว, 2) ธุรกิจหลักที่เติบโตอย่างต่อเนื่องตามความต้องการด้าน Digital transformation และ 3) การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน แนะนำราคาเป้าหมาย 100 บาท